Falsk marcipan lavet af kartoffelmos, kaffe lavet af byg og småkager med ærtemel. Det er ikke retter, man finder på menukortene rundt om i de nordjyske restauranter, men under besættelsen fra 1940-1945 var det en nødvendighed, at være kreativ med kokkerierne. - Der var mangel på rigtig mange ting unde krigen. Allerede i 1941-1942 var det slut med kaffe og the. Der var også rationering på kakao, sukker,smør, magarine, kød og hvedemel, siger Inger Kirstine Bladt, museumsinspektør på Aalborg Historiske Museum. I anledningen af 75-året for Danmarks befrielse havde TV2 Nord i forbindelse med optagelserne til en serie om 4. maj-kollegiet i Aalborg inviteret en gruppe af kollegiets beboere til at smage på noget af den mad, der blev serveret for deres forfædre. Man skal nemlig have en familiær tilknytning til en modstandskæmper for at kunne blive optaget på kollegiet. - Der var ikke noget af det, der var uspiseligt, siger Anna Jakobsen, der udover at bo på 4. maj-kollegiet er studerende. - Det var anderledes. Det var noget, man ikke havde smagt før i hvert fald, men på samme tid kunne man godt relatere til, hvad der blev forsøgt på, siger Dennis Düring Sabroe. 1. Blomkålsfrikadeller Det lyder næsten som en moderne vegetarret, men faktisk var det en erstatning for de gode, gammeldaws frikadeller under besættelsen. - Moderne vegetarer ville nok ikke putte så meget rasp i eller stege dem i magarine, siger Inger Kirstine Bladt, museumsinspektør på Aalborg Historiske Museum. - Man brugte rigtig mange grøntsager og kartofler i stedet for kød til at give 'fylde'. Kartofler, havregryn og byggryn var noget af det, der fyldte i maverne under besættelsen, forklarer hun. 2. Havregrynskugler Havregrynskugler er første gang set i en opskrift i 1943, siger Inger Kirstine Bladt. Se hele programmet fra smagningen her: 3. Ølkage Kirsten Hüttemeyer udgav i 1943 krigskogebogen Bag selv. Smør og æg var rationerede – og denne kage indeholder ingen af delene. 4. Kartoffelmarcipan 5. Småkagedej med ærtemel

Opsummering:
Kreativitet i køkkenet betød, at danskerne kunne få tilfredsstillet deres søde tand under besættelsens rationering. Her er fem opskrifter, så man selv kan spise som under besættelsen.